N o v é   z ne n i e 
N á v r h 
N A R I A D E N I E  V L Á D Y
Slovenskej republiky
z ……….. 2006
o technických
 požiadavkách na zníženie emisií zo zážihových motorov a vznetových motorov motorových vozidiel 

Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16, § 7 ods. 19 a § 8 ods. 24 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov  nariaďuje:
§ 1
(1)	Toto nariadenie vlády sa vzťahuje na
a)	motorové vozidlá (ďalej len „vozidlá“) poháňané zážihovým motorom a pre vozidlá kategórie M1 a N1  so vznetovými motormi,
b)	emisie z výfukového potrubia pri normálnej a nízkej okolitej teplote, prchavé emisie, emisie plynov kľukovej skrine, životnosť zariadení proti znečisťovaniu životného prostredia a palubných diagnostických systémov motorových vozidiel vybavených motormi so zážihovým zapaľovaním,
c) 	emisie z výfukového potrubia, životnosť zariadení proti znečisťovaniu životného prostredia a palubných diagnostických systémov vozidiel kategórie M1 a N1 vybavených vznetovými motormi,
d)  postup typového schválenia ES katalyzátorov ako samostatných technických jednotiek, určených pre vozidlá kategórie M1 a N1,
e)  rozšírenie typového schválenia ES z vozidiel kategórie  M1 a N1 vybavených vznetovými motormi, ktorých referenčná hmotnosť nepresahuje 2840 kg, ktoré už boli typovo schválené, na vozidlá kategórie  M2 a N2.
	(2) Toto nariadenie sa nevzťahuje na vozidlá kategórie N1 , ktorým bolo udelené typové schválenie ES uvedené v osobitnom predpise.

§2
	Na účely tohto nariadenia vlády sa rozumie 
a)  typom vozidla vzhľadom na emisie z  výfukového potrubia kategória motorových vozidiel, ktorá sa nelíši v týchto znakoch  :
1.ekvivalentná zotrvačná hmotnosť definovaná vo vzťahu k referenčnej hmotnosti, ako je         ustanovené v bode 5.1 prílohy III smernice Rady 70/220/EHS z 20. marca 1970 o aproximácií právnych predpisov členských štátov o opatreniach proti znečisťovaniu ovzdušia emisiami z motorových vozidiel v platnom znení (ďalej len „smernica “)  a
     2.charakteristiky motora a vozidla, ako sú definované v prílohe II smernice,
     3. typom vozidla kategória motorom poháňaných  vozidiel, ktoré sa nelíšia v takých základných charakteristikách motora palubného diagnostického systému, ako sú definované v doplnku 2 prílohy XI  smernice.
b)	vozidlom poháňaným skvapalneným ropným plynom LPG (ďalej len „LPG“) alebo zemným plynom NG (ďalej len „NG“) vozidlo vybavené špecifickým zariadením používajúcim vo svojom pohonnom systéme LPG alebo NG. Také vozidlo na LPG alebo NG môže byť konštruované ako jednopalivové vozidlo alebo dvojpalivové vozidlo,
c)	jednopalivovým vozidlom vozidlo, ktoré je konštruované hlavné na stály chod na LPG alebo NG, no môže mať aj benzínový systém na núdzové účely alebo na účely štartovania a objem jeho benzínovej nádrže nie je väčší než 15 litrov,
d)	dvojpalivovým vozidlom vozidlo, ktoré môže byť poháňané čiastočne benzínom a čiastočne aj LPG alebo NG,
e)	palubným diagnostickým systémom systém  na riadenie  emisií schopný identifikovať pravdepodobnú oblasť funkčnej poruchy pomocou poruchových kódov uložených v pamäti počítača,
f)	katalyzátorom pôvodného vybavenia katalyzátor alebo skupina katalyzátorov, na ktoré sa vzťahuje typové schválenie udelené vozidlu  a ktorých typy sú uvedené v bode 1.10 doplnku 1 prílohy X smernice,
g)	výmenným katalyzátorom katalyzátor alebo skupiny katalyzátorov, určených na výmenu katalyzátora pôvodného vybavenia na vozidlách schválených podľa tohto nariadenia vlády, ktoré boli schválené ako samostatná technická jednotka podľa osobitného predpisu, 3)
 h)  typom katalyzátora  katalyzátory, ktoré sa navzájom nelíšia v týchto  znakoch:
	1.počet nanesených podkladov, štruktúra a materiál,
	2.druh katalytickej činnosti,
	3.objem, pomer čelnej plochy a dĺžky podkladu,
	4.použitý materiál katalyzátora,
	5.pomer použitých materiálov katalyzátora,
	6.hustota buniek,
	7.rozmery a tvar,
	8.tepelná ochrana,
i)	schválením výmenného katalyzátora  schválenie katalyzátora určeného ako náhradný diel na montáž na jeden alebo niekoľko typov vozidiel na účely zníženia emisií škodlivín, úrovne hluku a ovplyvnenia vlastností vozidla a prípadne palubného diagnostického  systému,
j)	vadným výmenným katalyzátorom  katalyzátor, ktorý je zastaralý alebo sa umelo zhoršil tak, že spĺňa požiadavky uvedené v bode 1 doplnku 1 prílohy XI  smernice,
k)	hmotnosťou vozidla v pohotovostnom stave hmotnosť definovanú v osobitnom predpise,3)
l)	maximálnou  hmotnosťou  hmotnosť definovanú v osobitnom  predpise,3) 
m) referenčnou hmotnosťou hmotnosť vozidla v pohotovostnom stave bez jednotnej hmotnosti vodiča 75 kg, zvýšená o jednotnú hmotnosť 100 kg,
§3

		1) Vozidlo z hľadiska emisií musí spĺňať technické požiadavky stanovené v prílohe I. okrem   bodov 1, 2.1, 2.2, 2.3, 2.13, 2.17., 2.18, 3,  4 a 8  smernice. 
       		2) Špecifikácie a skúšky komponentov schopných ovplyvniť emisiu znečisťujúcich látok uvedené  v bode 5 prílohy I smernice musia spĺňať technické požiadavky ustanovené v prílohe   III až VIII smernice.
       		3) Zariadenia na nepretržité meranie emisií motorov motorových vozidiel  musia spĺňať technické požiadavky ustanovené v prílohe IX,  IXa  a   XI  smernice. 
		4)  Vozidlo poháňané LPG alebo NG musí spĺňať technické požiadavky ustanovené v prílohe XII smernice.
                   5) Výmenný katalyzátor ako samostatná technická jednotka   musí spĺňať technické požiadavky ustanovené v bode 6  prílohy XIII smernice.   		
§ 4
(1) Žiadosť o udelenie typového schválenia ES vozidla4) pre typ vozidla z dôvodov  emisií z výfukového potrubia, prchavých emisií, životnosti zariadení proti znečisťovaniu životného prostredia, ako aj palubného diagnostického systému  predkladá výrobca.
(2) Žiadosť o udelenie typového schválenia ES vozidla z dôvodov palubného diagnostického systému obsahuje informácie uvedené v bode 3.2.12.2.8 prílohy II smernice spolu s vyhláseniami, ktorých požiadavky sú uvedené v bode 3.1.1. prílohy I smernice .
(3)Prílohou žiadosti podľa odseku 1 je informačný dokument, ktorý spĺňa požiadavky podľa vzoru uvedeného v prílohe II smernice.
(4) Vzor osvedčenia o typovom schválení ES typu vozidla z dôvodov týkajúcich sa  emisií z výfukových plynov, prchavých emisií, životnosti a palubného diagnostického systému je uvedený  v prílohe   X smernice.
  (5) Vozidlo predstavujúce typ vozidla, ktorý  má byť schválený, poskytne výrobca poverenej technickej službe overovania vozidiel (ďalej len „technická služba“). Pre vozidlá typovo schválené z hľadiska emisií podľa osobitného predpisu2) technická služba  kontroluje, či daný typ vozidla spĺňa limitné hodnoty podľa osobitného predpisu .2) 

 	(6) Každému schválenému typu vozidla štátny dopravný úrad pridelí číslo typového schválenia ES podľa osobitného predpisu5); nemožno prideliť rovnaké číslo typového schválenia  ES rôznym typom  vozidla. 
(7) Udelenie typového schválenia ES vozidla pre typ vozidla vzťahujúceho sa  na  emisie  z výfukových plynov, prchavých emisií, životnosti a palubného diagnostického systému  sa nesmie zamietnuť, ak sú splnené technické požiadavky podľa tohto nariadenia vlády. 
(8) Ak sa zmení typ vozidla schváleného podľa tohto nariadenia vlády, postupuje sa podľa osobitného predpisu.6)
(9) Opatrenia na zabezpečenie zhody výroby s ohľadom na emisie  z výfukových plynov, prchavé emisie, životnosť a palubného diagnostického systému  sa prijímajú podľa osobitného predpisu. 7).
(10) Žiadosť o udelenie typového schválenia ES samostatnej technickej jednotky8)  pre typ výmenného  katalyzátora výfukových splodín    predkladá jeho výrobca.
(11) Prílohou žiadosti podľa odseku 10 je informačný dokument, ktorý spĺňa požiadavky ustanovené v doplnku 1 prílohy  XIII  smernice.
(12) Vzor osvedčenia o typovom schválení ES samostatnej technickej jednotky  z dôvodov týkajúcich sa  výmenného  katalyzátora výfukových splodín ako samostatnej  technickej jednotky  je uvedený v  doplnku 2 prílohy   XIII  smernice.
	(13)	Výrobca predloží poverenej technickej službe 
a)	vozidlo typovo schválené podľa tohto nariadenia vlády, vybavené novým  katalyzátorom pôvodného vybavenia. Toto  vozidlo vyberie žiadateľ so súhlasom poverenej technickej služby. Musí vyhovovať požiadavkám bodu 3 prílohy III  smernice. Test vozidla nesmie odhaliť žiadne závady systému regulácie emisií; opotrebované alebo chybne pracujúce pôvodné časti, ktoré majú vzťah k emisiám, sa musia opraviť alebo vymeniť. Testované vozidlo musí byť pred testovaním emisií správne vyladené a nastavené podľa údajov výrobcu,
b)	jednu vzorku typu výmenného katalyzátora; vzorka musí byť označená zreteľne čitateľným a nezmazateľným spôsobom  obchodným názvom alebo značkou žiadateľa alebo jeho obchodným označením na obale, v ktorom je pôvodný výmenný katalyzátor predávaný,
c)	dodatočnú vzorku výmenného katalyzátora v prípade výmenného katalyzátora určeného na montáž do vozidla vybaveného  palubným diagnostickým systémom; vzorka musí byť označená zreteľne a nezmazateľným spôsobom  obchodným názvom alebo značkou žiadateľa alebo jeho obchodným označením. Musí byť vadná podľa § 2 písmena j).
	(14)	Ku každému novému výmennému katalyzátoru musia byť priložené tieto informácie:
a)	názov a obchodná značka výrobcu katalyzátora,
b)	vozidlá vrátane roku výroby, pre ktoré sa výmenný katalyzátor schvaľuje, prípadne vrátane idenifikačného označenia ak je výmenný katalyzátor vhodný na montáž do vozidla, ktoré je vybavené palubným diagnostickým  systémom,
c)	v prípade potreby montážne pokyny.
	
	(15)		Informácie podľa odseku 14 sa musia poskytnúť
a)	ako leták priložený k výmennému katalyzátoru alebo
c)	inou použiteľnou formou.
	
(16)	Ak žiadateľ o typové schválenie preukáže poverenej technickej službe zodpovednej za testy typového schválenia  vozidiel, že výmenný katalyzátor zodpovedá typu uvedenému v bode 1.10 doplnku 1 prílohy X  smernice udelenie osvedčenia o typovom schválení nezávisí od overenia súladu s požiadavkami špecifikovanými v bode 6 prílohy XIII smernice. 

	(17)	Každému schválenému typu výmenného katalyzátora  štátny dopravný úrad pridelí číslo typového schválenia  podľa osobitného predpisu5); nemožno prideliť rovnaké číslo typového schválenia   rôznym typom výmenného katalyzátora. 

(18)	Každý   výmenný  katalyzátor zhodný s typom schváleným podľa tohto nariadenia musí byť označený značkou typového schválenia ES podľa  bodu 5 prílohy XIII  smernice, pričom základné schvaľovacie číslo je uvedené v osobitnom predpise.5)
(19)	Udelenie typového schválenia ES samostatnej technickej jednotky  pre typ výmenného katalyzátora vzťahujúceho sa na   emisie  z výfukových plynov, prchavých emisií, životnosti a palubného diagnostického systému  nemožno odmietnuť, ak sú splnené  technické požiadavky podľa tohto nariadenia vlády. 
(20)	Technické požiadavky podľa  tohto nariadenia vlády sa rovnako vzťahujú na typové schválenie vozidla  pre typ4) vozidla vzťahujúceho sa na emisie  z výfukových plynov, prchavých emisii, životnosti a palubného diagnostického systému a na typ schválenia samostatnej technickej jednotky8) pre typ výmenného katalyzátora.  
§ 5
	(1)	Štátny dopravný úrad9) udelí typové schválenie ES alebo  typové schválenie  pre vozidlo so zážihovým motorom alebo vznetovým motorom ak bude  vozidlo spĺňať technické požiadavky pre  palubné diagnostické systémy na kontrolu emisií ustanovené osobitným predpisom.2)
(2)     Ustanovenie odseku 1 sa vzťahuje 
a)	na vozidlá so zážihovým motorom kategórie M1,N1 triedy I,II,III. a na vozidlá so     vznetovým motorom kategórie M1 s počtom miest na sedenie viac ako 6 osôb vrátane miesta pre vodiča a ktorých najväčšia prípustná celková hmotnosť presahuje 2500 kg,
b)	na vozidlá so vznetovým motorom kategórie M1 s počtom miest na sedenie do 6 osôb a ktorých najväčšia prípustná celková hmotnosť nepresahuje 2500 kg , N1 triedy I,
c)	od 1. januára 2007 na  vozidlá so vznetovým motorom kategórie N1 triedy II,III a pre vozidlá kategórie M1, ktorých najväčšia prípustná celková hmotnosť presahuje 2500 kg. 

	(3)	Pre vozidlá, ktorým nevyplýva povinnosť vybavenia palubným diagnostickým systémom a sú vybavené takýmto systémom platia požiadavky ustanovené osobitným predpisom. 2)
	(4)	Pre vozidlá kategórie M1, N1  triedy I a od 1.januára.2008 pre vozidlá kategórie N1    triedy II, III sa považujú za neplatné osvedčenia o zhode vozidla COC , ktoré  majú vystavené nové vozidlá, ak ich emisie znečisťujúcich látok nespĺňajú technické požiadavky ustanovené osobitným predpisom.2) 
(5)	Všetky typy vozidiel kategórie  M1     vyňatých z časti 8.2 prílohy I smernice, okrem vozidiel kategórie M1,    vybavených vznetovými motormi, ktorých maximálna hmotnosť prevyšuje 2 500 kg a vozidiel kategórie N1    triedy I so vznetovými motormi musia byť vybavené palubnými diagnostickými systémami  pre reguláciu emisií v súlade s prílohou  XI smernice. 
(6)	Nové typy vozidiel a od 1. januára 2007 všetky typy vozidiel kategórie  N1     triedy II a III vybavené  vznetovými motormi, ktorých maximálna hmotnosť prevyšuje 2 500 kg a vozidiel kategórie N1 triedy I so vznetovými motormi musia byť vybavené palubnými diagnostickými systémami  pre reguláciu emisií v súlade s prílohou  XI smernice. 

§ 6

Príslušný štátny orgán10) nesmie odmietnuť ani zakázať 
a) uvedenie vozidla na trh,  jeho evidenciu, uvedenie do prevádzky alebo používanie  v premávke na pozemných komunikáciách  z dôvodov vzťahujúcich sa na emisie, ak sú splnené požiadavky podľa tohto nariadenia vlády,
b) uvedenie výmenného katalyzátora  na trh,  jeho uvedenie do prevádzky v premávke na pozemných komunikáciách  z dôvodov týkajúcich sa emisií, ak sú splnené požiadavky tohto nariadenia vlády. 
	
§ 7
Týmto nariadením vlády sa preberá právne akty Európskych spoločenstiev uvedený v prílohe.
§ 8
Účinnosť
	Toto nariadenie vlády nadobúda účinnosť 5. júna 2006.